הוכרזו: Sony Xperia XZ1, XZ1 Compact ו-XA1 Plus – שני מכשירי פרימיום ועוד אחד מתקדם לשוק הביניים | The Verifier - מגזין טכנולוגיה עדכני
אפל משחררת את עדכון מערכת ההפעלה ה-macOS High Sierra 10.13 למחשבי המק בחינם
ראשי/ סלולר/הוכרזו: Sony Xperia XZ1, XZ1 Compact ו-XA1 Plus – שני מכשירי פרימיום ועוד אחד מתקדם לשוק הביניים
הוכרזו: Sony Xperia XZ1, XZ1 Compact ו-XA1 Plus – שני מכשירי פרימיום ועוד אחד מתקדם לשוק הביניים
שלושת המכשירים צפויים להגיע לישראל עד סוף שנת 2017
117 2 דקות קריאה
Sony Mobile, חשפה היום (ה') במסגרת כנס הטכנולוגיה IFA המתקיים בברלין שלושה סמארטפונים חדשים שיצטרפו למשפחת ה- Xperia: Xperia XZ1, הגרסה הקומפקטית Xperia XZ1 Compact ודגם ביניים Xperia XA1 Plus, שלטענת סוני זה הוא המכשיר הטוב ביותר שייצרה בקטגוריית הבינים.
Xperia XZ1 מגיע עם מסך Full HD בגודל "5.2 בציפוי זכוכית גורילה גלאס 5 קמורה ומעטפת המכשיר המטאלי מצופה במשטח מתכת אחיד המשדר תחושת פרימיום. ו Xperia XZ1 Compact-מגיע עם מסך HD בגודל "4.6, שניהם כוללים את המעבד הטוב והמוכר 835 Snapdragon של קוואלקום, מערכת ההפעלה Android 8.0 Oreo, מצלמת ה-™Motion Eye שהציגה Sony לראשונה בדגם ה- Xperia XZ PREMIUM שלצד תכונות כמו צילום וידאו סופר איטי של 960 פריימים בשנייה ויכולות חיזוי תנועה, הוסיפה Sony לדגמים אלו יכולות ייחודית של סריקת תמונות בתלת מימד, Autofocus burst המאפשר צילום תמונות ברצף ללא איבוד הפוקוס ושדרוג במערכת השמע של המכשירים.
ה-Xperia XZ1 כולל את מצלמת ה-Motion Eye לצד חיישן מצלמה מסוג Exmor RS עם זיכרון המשולב בחיישן עצמו, יכולת שניתן היה למצוא עד היום רק במצלמות DSLR. החיישן מאפשר סריקת מידע במהירות גדולה פי חמש. כלומר, ניתן ליצור סרטוני וידאו מיוחדים ולתעד את הרגעים המוכרים על ידי הקלטה בקצב של עד 960 פריימים בשנייה. יחד עם זאת, טכנולוגיית ה-Predictive Capture המתחילה לצלם תמונות כאשר היא מזהה תנועה, קיבלה שדרוג ויודעת לזהות כעת גם שינויים בתווי פנים ולתפוס חיוך גם אם בוצע לפני הצילום. חיישן ה-19 מגה פיקסל במצלמה הראשית כולל פיקסלים גדולים ב-19% על מנת לספק תמונות חדות ומפורטות בכל תנאי תאורה. מצלמת הסלפי הקדמית במכשיר מציעה חיישן ברזולוציית 13 מגה פיקסל, עדשת מצלמה רחבה עם חיישן גדול 1/3" בטכנולוגיית Exmor™RS שבצירוף פלאש מסך קדמי, צפויים לאפשר צילומי סלפי חדים בכל תנאי תאורה.
מקור תמונה: סוני
Sony מציגה ב-Xperia XZ1 את האלגוריתם הייחודי שפיתחה, המאפשר סריקה מהירה וקלה של אובייקטים מצולמים בתלת מימד. באמצעות אותה טכנולוגיה, ניתן יהיה לסרוק תוך דקה תמונות שצולמו בדו ממד לתמונות תלת ממד תוך כדי שימוש ב-4 מצבי צילום: צילום ראש, צילום פנים, צילום אוכל וצילום ספונטני. אפשרות הצילום הייחודית של Sony פותחת מגוון רחב של אפשרויות לרבות יצירת סטיקרים בתלת ממד ושיתופם במדיה החברתית או העלאתם בקהיליות תלת ממד כמו Sketchfab, והפיכת הסריקה לדמות אוואטר או צירופה לאפשרויות ה-AR Effect שמציעה המצלמה. מעבר לכל אלה ניתן יהיה לשלוח את התמונה בתלת ממד למדפסת תלת ממד. ב,Xperia XZ1 העמיד בפנים מים ואבק בתקן IP68/65, תוכלו למצוא גם זוג רמקולים סטראופוניים קדמיים חזקים במיוחד שצפויים לספק 50% יותר לחץ סאונד (sound pressure) לעומת מכשירי Xperia קודמים.
המכשיר יגיע ב-4 צבעים: כחול, ורוד , כסף ושחור.
לדברי סוני, הXperia XZ1 Compact- הינו פורץ דרך בקטגוריית הסמארטפונים הקומפקטיים. למעט מסך ה- HD בגודל 4.6 אינץ וזיכרון פנימי של32GB – עיצוב ומפרט המכשיר זהים למפרט של הXperia XZ1. גרסת הקומפקט כוללת את כל פונקציית צילום ה-Motion Eye, עם צילום וידיאו סופר איטי,Predctive Capture, אפשרות לסריקת תמונות בתלת מימד ופונקציית AF Burst המאפשר צילום תמונות ברצף ללא איבוד הפוקוס. כמובן העמידות למים ולאבק בתקן IP68/65 מערכת שמע משודרגת מעבד Qualcomm S835 וזיכרון RAM של 4GB. המצלמה הקדמית של ה Xpera XZ1 Compact מאפשרת שימוש בזווית צילום אולטרא רחבה (120 מעלות) לצילום סלפי עם יותר פרטים.
המכשיר מגיע ב4 צבעים : שחור,לבן כסוף , כחול וורוד.
XA1 Plus Xperia
Sony Mobile חשפה בתערוכה גם את הסמארטפון XA1 Plus Xperia שלטענתה הוא הטוב ביותר מסוגו בקטגוריית הביניים. עיצובו של ה-XA1 Plus נותן את תחושת הפרמיום עם מסך FullHDבגודל 5.5" ומערכת שמע מבוססת טכנולוגיית ה-ClearAudio+ שפיתחה החברה לחוויית צפייה ושמע איכותית, בין אם צופים בסדרות טלוויזיה או בסרטים בסביבת הבית או בדרכים.
בתחום הצילום, ה-Xperia XA1 Plus מצוייד בחיישן גדול (1/2.3") בטכנולוגיית Exmor™RS , חיישן צילום של 23 מגה פיקסל, עדשה בעלת צמצם גדול F2.0 וביצועים מרשימים גם בתאורה חלשה. עוד כוללת המצלמה האחורית מנגנון פוקוס היברידי העוקב אחר האובייקט, מייצב וידאו SteadyShot, וזיהוי פנים אוטומטי. מהנדסי חטיבת הצילום, אלפא, של Sony אף הצליחו לייצר בדגם זה צילום מהיר במיוחד המאפשר צילום ב 0.6 שניות בלבד. מצלמת הסלפי הקדמית של הסמארטפון היא ברזולוציית 8 מגה פיקסל עם עדשה רחבה )24 מ"מ(
ה-Xperia XA1 plus מגיע עם זכוכית קמורה ומסך בגודל "5.5 ברזולוציית full HD מעבד Helio P20, אחסון פנימי של 32GB וזכרון RAM של 4GB שיספקו חווית שימוש חלקה ונעימה לצד סוללה בקיבולת של 3,430 מיליאמפר/שעה.
בשלושת המכשירים משולבת טכנולוגיית ניהול החיסכון בחשמל של החברה – Smart Stamina וביחד עם טכנולוגיות ה- Battery Care ו- Qnovo Adaptive הסוללה בשלושת המכשירים צפויה להחזיק יום עבודה שלם.
שלושת המכשירים יהיו זמינים רכישה באירופה במהלך סתיו 2017 ולישראל יגיעו במהלך 2017.
IFA2017 sony sony xperia sony xperia xa1 sony xperia xz1 sony xperia xz1 compact xa1 xperia xz1 xz1 compact אקספיריה בקטנה הכרזה סוני סוני אקספיריה ראשי
מחשבים 19